ശശികലയുടെ നൂറുകോടി വിലമതിക്കുന്ന സ്വത്തുക്കള് കണ്ടുകെട്ടി ചെന്നൈ: ജയലളിതയുടെ തോഴിയും പുറത്താക്കപ്പെട്ട എ.ഐ.എ.ഡി.എം.കെ നേതാവുമായ വി.കെ. ശശികലയുടെ നൂറുകോടി വിലമതിക്കുന്ന സ്വത്ത് ആദായനികുതിവകുപ്പ് ബിനാമി ഇടപാട് നിരോധന നിയമപ്രകാരം കണ്ടുകെട്ടി. ചെന്നൈ പയ്യാനൂരിലെ സിരുവത്തൂര് ഗ്രാമത്തിലെ 49 ഏക്കര് ഭൂമിയും ബംഗ്ളാവുമാണ് പിടിച്ചെടുത്തത്. 2017ല് ആദായനികുതി വകുപ്പ് ഉദ്യോഗസ്ഥര് ഈ ബംഗ്ലാവില് റെയ്ഡ് നടത്തിയിരുന്നു. അന്ന് ലഭിച്ച രേഖകള് പരിശോധിച്ചശേഷമാണ് നടപടി. ഇതുവരെ മൂന്ന് തവണയായി ശശികലയുടെ 1900 കോടി രൂപയുടെ സ്വത്തുക്കള് ആദായനികുതി വകുപ്പ് കണ്ടുകെട്ടിയിട്ടുണ്ട്. 300 കോടി വിലമതിക്കുന്ന 67 സ്ഥലങ്ങളും ഇതുവരെ കണ്ടുകെട്ടിയതില്പ്പെടുന്നു.